અસાધારણ સંજોગોમાં સાધારણ રીતે વર્તનારી આ સરળ સ્ત્રીએ અન્યાયને તાબે ન થવાની મક્કમતા કેળવી એટલુ જ નહીં પણ અન્યાયકર્તા પ્રત્યે રોષનો અંશ માત્ર પણ એના દિલમાં ક્યારેય પ્રવેશ્યો નહીં. પ્રેમની આ સ્થિરતાના પ્રતીકરૂપ એની જીવનગાથા જ્વલંત રોશની બની યુગો સુધી અનેકના જીવન અજવાળ્યા કરશે. યુ.એસ. સેક્રેટરી ઓફ સ્ટેટનો હોદ્દો ધરાવતી પ્રથમ શ્યામ મહિલા કોન્ડાલીસા રાઈસ સ્પષ્ટ જણાવે છે કે રોઝા પાર્કસ વગર આ હોદ્દા સુધી પહોચવું તેના માટે શક્ય નહોતું.